CELEX: 62012CN0239
Language: et
Date: 2012-05-18 00:00:00
Title: Kohtuasi C-239/12 P: Abdulbasit Abdulrahimi 18. mail 2012 esitatud apellatsioonkaebus Üldkohtu (teine koda) 28. veebruari 2012 . aasta otsuse peale kohtuasjas T-127/09: Abdulbasit Abdulrahim versus Euroopa Liidu Nõukogu, Euroopa Komisjon

7.7.2012   
            
            
               ET
            
            
               Euroopa Liidu Teataja
            
            
               C 200/8
            
         Abdulbasit Abdulrahimi 18. mail 2012 esitatud apellatsioonkaebus Üldkohtu (teine koda) 28. veebruari 2012. aasta otsuse peale kohtuasjas T-127/09: Abdulbasit Abdulrahim versus Euroopa Liidu Nõukogu, Euroopa Komisjon
   (Kohtuasi C-239/12 P)
   2012/C 200/14
   Kohtumenetluse keel: inglise
   
      Pooled
   
   
      Apellant: Abdulbasit Abdulrahim (esindajad: solicitor H.A.S. Miller, barrister E. Grieves)
   
      Teine menetlusosaline: Euroopa Liidu Nõukogu, Euroopa Komisjon
   
      Apellandi nõuded
   
   Apellant palub Euroopa Kohtul, juhul, kui mõlemad nõuded rahuldatakse:
   
               —
            
            
               tühistada Üldkohtu 28. veebruari 2012. aasta määrus;
            
         
               —
            
            
               tuvastada, et tühistamishagil ei puudu ese;
            
         
               —
            
            
               saata asi tagasi Üldkohtusse tühistamishagi arutamiseks;
            
         
               —
            
            
               mõista käesoleva apellatsioonmenetlusega ja Üldkohtu menetlusega seotud kulud, sealhulgas kohtu soovil märkuste esitamisega seotud kulud välja komisjonilt kohtukulud.
            
         
      Väited ja peamised argumendid
   
   Oma nõuetes tugineb apellant järgmisele kahele väitele:
   
               —
            
            
               Üldkohus eksis, kui:
               
                           —
                        
                        
                           jättis ära kuulamata kohtujuristi arvamuse;
                        
                     
                           —
                        
                        
                           ei palunud apellandil esitada märkusi selle kohta, kas tühistamishagil puudub ese, ja/või;
                        
                     
                           —
                        
                        
                           jättes avamata suulise menetluse küsimuses, kas tühistamishagil puudub ese;
                        
                     
         
               —
            
            
               Üldkohus eksis, leides et tühistamishagist ei tulene apellandile olulist kasu.